Joe Biden se pregăteşte să recunoască genocidul armean: "Ar putea complica și mai mult o relație deja tensionată cu Erdogan".
Joe Biden ar putea fi primul preşedinte american care recunoaște genocidul armean. Turcia refuză utilizarea termenului "genocid" și respinge acuzaţia că ar fi existat o încercare de exterminare. Anunțul lui Biden ar putea complica și mai mult relația lui cu Erdogan, spun oficialii americani.
Preşedintele Joe Biden va recunoaşte oficial masacrul armenilor de către Imperiul Otoman în timpul primului război mondial ca un act de genocid, potrivit oficialilor americani.Această mișcare ar putea complica și mai mult o relație deja tensionată cu liderul turc, Recep Tayyip Erdoğan. Turcia încă nu a fost informată, așadar, Biden s-ar putea totuși răzgândi, potrivit unui oficial care a vorbit cu jurnaliștii de la Associated Press.Turcia recunoaște mulți armeni au fost uciși în timpul primului război mondial, dar refuză însă utilizarea termenului "genocid" și contestă cifrele. Totodată, Erdogan neagă că uciderile au fost sistematic orchestrate.Se estimează că între 1.2 milioane şi 1.5 milioane de armeni au fost ucişi în timpul Primului Război Mondial de către trupe ale Imperiului Otoman, aliate cu Germania şi Austro-Ungaria.